NGC 1132
Den NGC 1132 ass eng elliptesch Risegalaxis a läit ronn 320 Millioune Liichtjoer vun eis ewech am Stärebild Eridanus.

Zesumme mat de ville klengen Zwerggalaxië ronderëm dës grouss Galaxis, ass dës al Grupp, warscheinlech duerch d'Verschmëlzung vu villen normalen Galaxien entstanen. Den NGC 1132 läit an engem risegen Halo aus donkeler Matière. Eng änlech Usammlung vun donkeler Matière fënnt ee just a Gruppe vu bis zu Honnert Galaxien. Si weist staark Röntgestralung op, déi op waarm Gasen zeréckzeféiere sinn. Och dës Gase fënnt een an der Reegel nëmmen a grousse Galaxiëgruppen. D'Röntgenliicht vum NGC 1132 erstreckt sech iwwer e Beräich, deen ongeféier zéngmol méi grouss ass wéi d'Ausdeenung vun der Galaxis. Den NGC 1132 huet e Radius vun 120.000 Liichtjoer.

Op enger Hubble-Foto, déi bei Observatiounen an de Joren 2005 an 2006 gemaach goufen, si ronderëm den NGC 1132 vill al Kugelstärekéip ze gesinn. Si hu méiglecherweis fréier zu de Galaxië gehéiert, déi vum NGC 1132 opgefaange goufen.

Entdeckung 
D'Galaxis NGC 1132 gouf den 23. November 1827 vum britteschen Astronom John Frederick William Herschel entdeckt.

Kuckt och

Um Spaweck 
  Hubble-Weltraumteleskop
  Astronews
  DSS Images for NGC 1100 through NGC 1199
  SIMBAD Query
  SEDS
  NASA/IPAC EXTRAGALACTIC DATABASE

NGC 1132
NGC-Objete vun 1001 bis 1500
Stärebild Eridanus
Këscht feelt
Astronomesch Objeten déi 1827 entdeckt goufen